*APSTIPRINĀTS:*

*ar iepirkuma komisijas 2020.gada 29.jūlija*

*sēdes protokolu Nr.7*

**VAS „Latvijas dzelzceļš”**

**sarunu procedūras ar publikāciju**

**„Lokomotīvju videonovērošanas sistēmu (LVNS) piegāde un uzstādīšana**

**SIA „LDZ CARGO” vajadzībām”**

(turpmāk – sarunu procedūra)

**Skaidrojums Nr.6**

|  |  |  |
| --- | --- | --- |
| **Nr.**  **p.k.** | ***Jautājums*** | ***Atbilde*** |
| 1. | Ņemot vērā, ka nav vēlams uzstādīt papildus GPS iekārtu un antenu, lai neveidotu traucējumus esošai sistēmai – vai uz dīzeļlokomotīves ir pieejams esošs tīkla komutators ar pieslēgumu Pasūtītāja tīklam, kuru varēs lietot arī šī projekta realizācijai vai arī jāparedz jauna sakaru iekārta, kurai Pasūtītājs nodrošinās SIM karti un tīkla konfigurācijas parametrus? | Skaidrojam, ka papildus GPS antenu drīkst uzstādīt uz dīzeļlokomotīves, ja pasūtītajam pirms videonovērošanas sistēmas 1 (viena) komplekta strādājoša prototipa izstrādes saskaņā ar sarunu procedūras nolikuma 5.2.6.punktā noteikto tiks iesniegts saskaņots papildierīces uzstādīšanas projekts ar izvietošanas shēmu. Vienlaikus norādām, ka papildus GPS antena nedrīkst traucēt dīzeļlokomotīves esošās sistēmas darbību. Pretendentam nepieciešams uzstādīt jaunu sakaru iekārtu ar 4G tīkla atbalstu. SIM karte un tīkla konfigurēšanas parametri tiks izsniegti pretendentam pirms videonovērošanas sistēmas 1 (viena) komplekta strādājoša prototipa izstrādes saskaņā ar sarunu procedūras nolikuma 5.2.6.punktā noteikto. |
| 2. | Vai dispečera centrā jānodrošina operatora darba vieta pilnā komplektā – ekrāni, dators, pele, tastatūra utt., no kurienes varēs pārvaldīt dīzeļlokomotīves ierakstu iekārtas? Ja jāintegrē esošā sistēmā, tad lūgums sniegt esošās sistēmas nosaukumu, ražotāju, aprakstu, integrēšanas iespējas. | Norādām, ka darba vietas pilnā komplektā nav jānodrošina.  Papildus lūdzam skatīt sarunu procedūras Grozījumus Nr.3. |
| 3. | Lūdzam precizēt lokomotīvju skaitu pēc atrašanās vietas Rīgā un Daugavpilī. | Rīgā: 14 (četrpadsmit) *ČME-3* sērijas un 3 (trīs) *ČME3ME* sērijas lokomotīves. Daugavpilī: 6 (sešas) *ČME-3* sērijas lokomotīves. |
| 4. | Lūdzu precizēt punktu:   1. *pa vienai lokomotīves priekšā un aizmugurē, tā lai attēla apakšējā daļā būtu redzama autosakabe (ar platleņķa lēcu 120⸰)* 2. Vai piedāvājums tiks uzskatīts par atbilstošu, ja piedāvātā videokamera nodrošina apskates leņķi 109⸰ horizontāli, 57⸰ vertikāli, 131⸰ pa diagonāli? 3. Kā tiek noteikts nepieciešamais leņķis – horizontāli vai pa diagonāli? 4. Ja leņķis tiek noteikts horizontāli, vai ir pieļaujams samazināt prasību no prasītajiem 120⸰ līdz 108⸰? | 1. Piedāvājums tiks uzskatīts par atbilstošu. 2. Nepieciešamais leņķis tiek noteikts horizontāli. 3. Ir pieļaujams samazināt sarunu procedūras nolikuma 3.pielikuma „Tehniskā specifikācija” sadaļā: *Videokameru izvietojums* a) punktā noteikto prasību no 120⸰ līdz 108⸰. |
| 5. | Ņemot vērā, ka dzelzceļa infrastruktūras ir klasificējamas kā kritiskās infrastruktūras objekts, vai šīs sarunu procedūras ietvaros tiks ņemtas vērā LR MK noteikumu Nr.442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” 4.1.punkta prasības, kā arī 2019.gada 19.jūlija Valsts drošības dienesta rekomendācijas „Ieteikumi informācijas tehnoloģijas drošības pārvaldībai valsts un pašvaldību institūcijās un informācijas tehnoloģiju kritiskajā infrastruktūrā”, kur tiek rekomendēts neizmantot iekārtas, kuras nav ražotas NATO, ES vai EEZ valstīs? | Norādām, ka sarunu procedūras ietvaros tiks ņemtas vērā Latvijas Republikas Ministru kabineta 2015.gada 28.jūlija noteikumu Nr.442 „Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” prasības. Iekārtām ir jābūt sertificētām atbilstoši NATO, ES vai EEZ standartiem.  Papildus lūdzam skatīt arī VAS „Latvijas dzelzceļš” mājas lapā: *https://www.ldz.lv/lv/iepirkumi* šī iepirkuma sadaļā publicētā Skaidrojuma Nr.3 trešo atbildi. |
| 6. | Sarunu procedūras nolikuma 3.pielikumā Tehniskā specifikācija tabulā pozīcijā Videokameru izvietojums apakšpunktā a) ir noteikta prasība „pa vienai lokomotīves priekšā un aizmugurē, tā lai attēla apakšējā daļā būtu redzama autosakabe (ar platleņķa lēcu 120˚). Lūdzam skaidrot, vai lēcas raksturlielumi ir noteikti kā minimālie lēcas parametri? | Skaidrojam, ka lēcas raksturlielumi ir noteikti kā vēlamie lēcas parametri. |
| 7. | Vai videokamera tiks atzīta par atbilstošu, ja tā tiks aprīkota ar platleņķa lēcu 180˚? Vai arī var piedāvāt videokameru, kas aprīkota ar platleņķa lēcu 110˚ un šī kamera izpildīs visas prasības un attēla apakšējā daļā būs redzama autosakabe? | Videokamera tiks atzīta par atbilstošu, ja tā tiks aprīkota ar platleņķa lēcu 110˚.  Videokamerai jābūt ar leņķi ne mazāk kā 108˚, lai izpildītu visas prasības un attēla apakšējā daļā būtu redzama autosakabe. |